**Συνάδελφε, συναδέλφισσα όχι στη νέα φοροεπιδρομή**

Όλοι στην κινητοποίηση **την Τετάρτη 8 Νοεμβρίου στις 9:00 στην Εφορία,** ενάντια στο νέο φορολογικό νομοσχέδιο, µε το οποίο η κυβέρνηση προωθεί μια νέα φοροεπιδρομή, από κει που προεκλογικά, δεσμευόταν ότι δε θα βάλει κανένα νέο φόρο και έταζε την κατάργηση του τέλους επιτηδεύματος, αυτού του κεφαλικού φόρου, για να υφαρπάξει την ψήφο των επαγγελματιών. Τώρα στην ουσία τριπλασιάζει τα βάρη (1102 ευρώ φόρος εισοδήματος και 488 τέλος επιτηδεύματος) για τους πιο αδύναμους επαγγελματίες. Επιπλέον μας φορτώνει και με άλλα οριζόντια χαράτσια ακόμα και αν οι τζίροι είναι µμηδενικοί

Αντί να βάλει «χέρι» στις ανεξέλεγκτες αυξήσεις στην ενέργεια, τις πρώτες ύλες, τα ενοίκια που έχουν εξανεμίσει το εισόδημά µας. Αντί να πάρει µέξτρα για την διαγραφή των χρεών που κουβαλάμε ακόμα από τη 10ετή κρίση και την πολιτική των lockdown την περίοδο του κορονοϊού έρχεται να «ξύσει» όπως λέει «τον πάτο του βαρελιού» και να οδηγήσει χιλιάδες βιοπαλαιστές επαγγελματίες σε νέα αδιέξοδα, χρέη, κατασχέσεις, πλειστηριασμούς και λουκέτα.

Η λεγόμενη «φορολογική δικαιοσύνη» κλείνει τα µάτια για άλλη µια φόρα στα «µμεγάλα ψάρια» της αγοράς. Αυτούς που συµβάλλουν µόνο στο 5% των εσόδων του κράτους, το 0,2% των ΑΦΜ που χρωστάει 85 δις ευρώ τα οποία θεωρούνται ανείσπρακτα, τις τράπεζες που απολαµβάνουν τον αναβαλλόµενο φόρο, τους καναλάρχες που απολαµβάνουν το ένα δωράκι µετά το άλλο, τους εφοπλιστές που φορολογούνται εθελοντικά και οι οποίοι έχουν 58 φοροαπαλλαγές.

Και έχει και το θράσος να προσπαθεί να προκαλέσει «κοινωνικό αυτοµατισµό» ενάντια στους επαγγελµατίες, με την προπαγάνδα που έχει εξαπολύσει το προηγούμενο διάστημα, ότι είμαστε οι μεγάλοι φοροφυγάδες

Οι ίδιοι οι Υπουργοί της Κυβέρνησης αναφέρουν προκλητικά ότι τις πολυεθνικές δεν µπορούν να τις ελέγξουν ούτε ως προς τις αυξήσεις των τιµών, που µας έχουν τσακίσει, ούτε ως προς τη φορολόγηση των απίστευτων κερδών που καταγράφουν. Την ίδια ώρα, τα έσοδα του κρατικού προϋπολογισµού παρουσιάζουν το τελευταίο διάστηµα (λόγω της ακρίβειας και των έµµεσων φόρων ΦΠΑ κτλ) αύξηση 154% κι όµως οι κοινωνικές δαπάνες για Υγεία, Παιδεία, προστασία από φυσικές καταστροφές παραµένουν στα τάρταρα.

Συνάδελφε, συναδέλφισσα

Τώρα είναι η ώρα µε το συλλογικό µας αγώνα να µαταιώσουµε τα σχέδια της Κυβέρνησης. Όπως µαταιώσαµε τους πλειστηριασµούς πρώτης κατοικίας και επαγγελµατικής στέγης τους προηγούµενους µήνες. Όπως µπήκαµε µπροστά και αποτρέψαµε το κόψιµο του ηλεκτρικού ρεύµατος σε συναδέλφους. Όλοι µια γροθιά να αποκρούσουµε την νέα επίθεση της κυβέρνησης.

**Συλλογικά και αγωνιστικά να διεκδικήσουµε τα σύγχρονα δικαιώµατα µας.**

•Να αποσυρθεί εδώ και τώρα το νοµοσχέδιο έκτρωµα για το φορολογικό

•Επαναφορά του ατομικού αφορολόγητου ορίου για τους µη μισθωτούς στα 12.000 ευρώ (όπως ήταν πριν την κρίση), προσαυξημένο κατά 3.000 ευρώ για κάθε προστατευόµενο µέλος. Προοδευτική αύξηση της φορολογίας στα κέρδη, µε µείωση στα χαµηλά εισοδήµατα και αύξηση ως το 45% για το µεγάλο κεφάλαιο

•Άμεση κατάργηση του τέλους επιτηδεύματος, που έχουν υποσχεθεί να καταργηθεί προεκλογικά. Κατάργηση της προκαταβολής φόρου για τις πολύ μικρές επιχειρήσεις. Κατάργηση του ΕΝΦΙΑ

•Ακατάσχετος επιχειρηματικός λογαριασμός. Μείωση της προμήθειας των τραπεζών στις τραπεζικές συναλλαγές

**ΟΛΟΙ ΚΑΙ ΟΛΕΣ ΣΤΗΝ ΚΙΝΗΤΟΠΟΙΗΣΗ 8 ΝΟΕΜΒΡΗ ΣΤΗΝ ΕΦΟΡΙΑ ΣΤΙΣ 9:00**

**Η Επιτροπή Πρωτοβουλίας για την οργάνωση του Αγώνα ενάντια στο νομοσχέδιο που βάζει λουκέτο στα μαγαζιά μας**

**Βασιλάκης Δημήτρης** μέλος του ΔΣ του Σωματείου Επιπλοξυλουργών Ν Ηρακλείου και Γ’ Αντιπρόεδρος της Ομοσπονδίας Επιπλοξυλουργών Ελλάδος

**Γαρεφαλάκης Νίκος** μέλος του ΔΣ του Εμπορικού Συλλόγου Ηρακλείου,

**Καραντεμοίρης Μανώλης** μέλος του ΔΣ του Εμπορικού Συλλόγου Ηρακλείου, μέλος του ΔΣ του Συλλόγου Εμπόρων Αυτοκινήτων

**Καρύδης Γιώργος** μέλος του Εμπορικού Συλλόγου Ηρακλείου

**Καραντεμοίρη Κάλλια** γραμματέας του Συλλόγου Διεκπεραιωτών Θεμάτων Υπουργείου Μεταφορών Ηρακλείου

**Τριγωνάκης Βασίλης** μέλος τουΔΣ του Συλλόγου Ασφαλιστικών διαμεσολαβητών Ν Ηρακλείου